Na osnovu člana 32. Zakona o javnim nabavkama („Službeni glasnik BiH“ broj 39/14), a nakon provedenog otvorenog zahtjeva za dostavu ponuda za javnu nabavku roba -za javnu nabavku roba – **Gipsani zavoji i dodaci**, objavljenog na web portalu Agencije za javne nabavke dana **04.12.2020.godine** i u Službenom glasniku BiH broj **80/20** od **11.12.2020. godine**, zaključen je

**OKVIRNI SPORAZUM**

**o nabavci roba**

između:

**Javna ustanova Opća bolnica „Prim. dr. Abdulah Nakaš“,**

Sjedište: S.S.Kranjčevića broj 12, 71000 Sarajevo,

koju zastupa v.d. direktor bolnice, Prof. dr.sci.med Ismet Gavrankapetanović,

Identifikacijski broj: 4200288400001,

(u daljem tekstu: Kupac)

i

**GLOBEX d.o.o. Zenica (naziv dobavljača),**

Dobrovoljnih davalaca krvi br. 4, 72000 Zenica (sjedište dobavljača),

Enver Smajić dipl.oec (osoba ovlaštena za zastupanje dobavljača / potpisivanje ugovora),

4218000740004 (identifikacijski broj dobavljača – za domaće dobavljače, odnosno za inostrane dobavljače odgovarajući broj za identifikaciju prema registraciji – poreskoj, statusnoj i dr. - dobavljača u zemlji porijekla / sjedišta)

1543001100001015 (transakcijski račun dobavljača)

INTESA SANPAOLO BANKA D.D. (naziv banke dobavljača)

(u daljem tekstu: Dobavljač),

**Član 1.**

Predmet Okvirnog sporazuma je nabavka roba: **Gipsani zavoji i dodaci**

prema ponudi broj: **21-12/20** od **18.12.2020.**godine, a prema Odluci o odabiru najpovoljnijeg ponuđača broj **10073-9/20** od **23.12.2020** .godine i na osnovu dokumenata :

* Ponude / specifikacije Dobavljača br. **21-12/20** od **18.12.2020.**godine – dalje: ponuda Dobavljača - (Prilog 1), (ugovorne strane podrazumijevaju da kompletna ponuda Dobavljača koja je dostavljena po predmetnoj nabavci sa svim dostavljenim dokumentima / aktima / dokazima / nacrtima / specifikacijama i dr. čini sastavni dio okvirnog sporazuma sa tim da se zbog obimnosti iste uz okvirni sporazum fizički vežu samo dokumenti iz ponude koji se odnose na osnovne komercijalne i tehničke elemente ugovora / nabavke), dostavljenom po otvorenom postupku broj: **JN-106/20.**

**Član 2.**

Okvirni sporazum (u daljem tekstu: sporazum) se zaključuje na period od 2 (dvije) godine i traje do isteka sporazuma odnosno do utrošene maksimalne finansijske vrijednosti do **209.996,00 KM** bez uračunatog PDV-a, odnosno **245.695,32 KM** sa uračunatim PDV-om na dvogodišnjem nivou.

Za vrijeme trajanja sporazuma predviđa se sklapanje 2 (dva) ugovora o javnoj nabavci predmetnih roba po nepromijenjenim uslovima sa dobavljačem kojem se dodjeljuje ugovor u skladu sa članom 3. Okvirnog sporazuma iz oblasti nabavke predmetnih roba.

**Član 3.**

Strane u sporazumu zaključit će pojedinačne ugovore. Prvi ugovor će se zaključiti istovremeno sa zaključivanjem ovog sporazuma, a nakon provedenog postupka javne nabavke, dok će se drugi ugovor zaključiti bez sprovođenja postupka javne nabavke.

Količine roba iz Obrasca za cijenu ponude nisu obavezujuće za ugovorni organ.

Cijene roba iz Obrasca za cijenu ponude su nepromjenjive za cijeli ugovoreni period i ne podliježu bilo kakvim promjenama u toku izvršenja sporazuma.

Ugovorne strane su saglasne da sporazum realizuju prema već definisanim uslovima u Obavještenju o javnoj nabavci putem otvorenog postupka za dostavu ponuda, tenderskoj dokumentaciji, ugovoru o javnoj nabavci roba i ponudi Dobavljača.

**Član 4.**

Ovaj okvirni sporazum ne predstavlja obavezu Kupca na kupovinu robe od Dobavljača, već predstavlja osnovu za zaključenje pojedinačnih ugovora u toku trajanja okvirnog sporazuma.

Zaključenjem ugovora sa Dobavljačem, nastaje obaveza za isporuku robe.

**Član 5.**

Ovaj sporazum se primjenjuje sa danom potpisivanja od obje ugovorne strane.

Odredbe ovog sporazuma ne mogu se mijenjati nakon njegovog zaključenja.

**Član 6.**

Ovaj Okvirni sporazum ugovorne strane mogu raskinuti pisanim putem, na način da strana koja traži raskid ovog Okvirnog sporazuma upućuje pisanu obavijest drugoj ugovornoj strani, i to u slučaju povrede odredbi ovog Okvirnog sporazuma, ako druga strana nije takvu povredu ispravila čak ni u ostavljenom primjerenom roku, koji ne može biti kraći od 5 dana.

Raskid se vrši u pisanoj formi.

**Član 7.**

Sve eventualne sporove ugovorne strane će rješavati sporazumno, u duhu dobrih poslovnih odnosa i uzajamnog povjerenja.

Ukoliko se sporazumno rješenje ne postigne, nadležan je Sud u Sarajevu.

**Član 8.**

Sastavni dio ovog sporazuma je ponuda broj **21-12/20** od **18.12.2020.**godine.

**Član 9.**

Sporazum je sačinjen u 4 (četiri) istovjetna primjerka, od kojih svaka Ugovorna strana zadržava po 2 (dva) primjerka.

Pripremio:

Kenan Čengić, BA općeg prava – službenik za javne nabavke

Kontrolisale:

Amira Petrović, BA općeg prava - šef Odsjeka za javne nabavke

Amela Smajić - Džaferagić, BA općeg prava, - šef Odjeljenja za zajedničke poslove

 Dobavljač: Kupac

**GLOBEX d.o.o. Zenica Javna ustanova Opća bolnica**

 **„Prim.dr Abdulah Nakaš“**

*Direktor V.D. Direktor*

*Enver Smajić dipl.oec Prof.dr.sci.med. Ismet Gavrankapetanović*

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj: Broj: 10073-10/20

Zenica, Sarajevo,23.12.2020.godine